wickkiey/tamil-wikipedia-chunked huggingface dataset:
# சமவெளிப் பொழிவு

**சமவெளிப் பொழிவு** என்பது லூக்கா நற்செய்தி 6:17–49 இன் படி நாசரேத்தூர்இயேசுவினால் அருளப்பெற்ற போதனையாகும். இந்த நிகழ்வை இதனினும் நீடிய மலைப்பொழிவுடன் ஒப்பிட்டு பார்க்கையில் சிலர் இவ்விரண்டும் ஒன்றே எனவும், வேறுசிலர், இவ்விரண்டு நிகழ்வுகளும் வெவ்வேறானவை எனவும் கூறுவர்.  
லூக்கா நற்செய்தி 6:12-20(அ)-இன் படி இந்நிகழ்வுக்கு முன்பு இயேசு வேண்டுவதற்காக ஒரு மலைக்குப் போனார். அங்கு வேண்டுதல் செய்வதில் இரவெல்லாம் செலவிட்டார். விடிந்ததும் அவர் தம் சீடர்களுள் பன்னிருவரைத் தேர்ந்தெடுத்து அவர்களுக்குத் திருத்தூதர் என்று பெயரிட்டார். இயேசு அவர்களுடன் இறங்கி வந்து *சமவெளியான* ஓரிடத்தில் நின்றார். பெருந்திரளான அவருடைய சீடர்களும் யூதேயா முழுவதிலிருந்தும் எருசலேமிலிருந்தும் தீர், சீதோன் கடற்கரைப் பகுதிகளிலிருந்தும் வந்த பெருந்திரளான மக்களும் அங்கே இருந்தார்கள். தீய ஆவிகளால் தொல்லைக்கு உள்ளானவர்களை குணமாக்கிய பின் போதித்தவையே 'சமவெளிப் பொழிவு' எனப்பட்டது.
# சமவெளிப் பொழிவு

## சமவெளிப் பொழிவின் முக்கிய கருத்துக்கள்

- பேறுபெற்றோர் (6:20-26)
- பகைவரிடம் அன்பு காட்டுதல் (6:27-36)
- பிறர் உங்களுக்கு என்ன செய்ய வேண்டும் என்று விரும்புகிறீர்களோ, அதையே நீங்களும் அவர்களுக்குச் செய்யுங்கள் (6:31)
- தீர்ப்பிடுதல் (6:37-38)
- பார்வையற்ற ஒருவர் பார்வையற்ற வேறொருவருக்கு வழிகாட்ட இயலுமா? இருவரும் குழியில் விழுவரல்லவா?40 சீடர் குருவைவிட மேலானவர் அல்ல. ஆனால் தேர்ச்சி பெற்ற எவரும் தம் குருவைப் போலிருப்பர். (6:39-40a)
- முதலில் உங்கள் கண்ணில் இருக்கும் மரக் கட்டையை எடுத்து எறியுங்கள். அதன் பின் உங்கள் சகோதரர் அல்லது சகோதரியின் கண்ணில் இருக்கும் துரும்பை எடுக்க உங்களுக்குத் தெளிவாய் கண் தெரியும் (40b-42)
- கெட்ட கனி தரும் நல்ல மரமுமில்லை; நல்ல கனி தரும் கெட்ட மரமுமில்லை. ஒவ்வொரு மரமும் அதனதன் கனியாலே அறியப்படும். (43-44)
- நான் சொல்பவற்றைச் செய்யாது என்னை, ' ஆண்டவரே, ஆண்டவரே ' என ஏன் கூப்பிடுகிறீர்கள்? (46)
- இருவகை அடித்தளங்கள் (47-49)
# வார்ப்புரு:Twenty20-SuperOver

<includeonly>{|
|-
!'சூப்பர் பந்துப் பரிமாற்றம்'''  
|- style=font-size:85%
!'பந்து வீச்சு'''
|valign=top|**}**
|valign=top|**}**
|- style=font-size:85%
! valign=top|**பந்து வீச்சாளர்**
! valign=top|**துடுப்பாட்டக்காரர்**
! valign=top|**ஓட்டங்கள்**
! valign=top|**பந்து வீச்சாளர்**
! valign=top|**துடுப்பாட்டக்காரர்**
! valign=top|**ஓட்டங்கள்**
- style=font-size:85%
| valign=top|1
| valign=top|
| valign=top|}
| valign=top|}
| valign=top|
| valign=top|}
| valign=top|}  
|- style=font-size:85%
! valign=top|
! valign=top|
! valign=top|**மொத்தம்**
! valign=top|}
! valign=top|
! valign=top|**மொத்தம்**
! valign=top|}
|}</includeonly>  
<noinclude>
;Syntax
Twenty20-SuperOver
|Team1 = Team batting first
|Team1Bowler = Bowler for team batting first (bowling to team batting second)
|Team2 = Team batting second
|Team2Bowler = Bowler for team batting second (bowling to team batting first)
&nbsp;
|B1T1Bat = Team 1 batsman facing the 1st ball
|B1T1Run = Runs scored by team 1 in the 1st ball
|B1T2Bat = Team 2 batsman facing the 1st ball
|B1T2Run = Runs scored by team 1 in the 1st ball
&nbsp;
|B2T1Bat = Team 1 batsman facing the 2nd ball
|B2T1Run = Runs scored by team 1 in the 2nd ball
|B2T2Bat = Team 2 batsman facing the 2nd ball
|B2T2Run = Runs scored by team 1 in the 2nd ball
&nbsp;
...
...
...
&nbsp;
|B15T1Bat = Team 1 batsman facing the 15th ball
|B15T1Run = Runs scored by team 1 in the 15th ball
|B15T2Bat = Team 2 batsman facing the 15th ball
|B15T2Run = Runs scored by team 1 in the 15th ball
&nbsp;
|Score1 = Score by team 1 in the SuperOver
|Score2 = Score by team 2 in the SuperOver
}}  
;Notes
- Only ball 1 (B1) is compulsory; others can be omitted.
- If a delivery is faced by one team but not the other, put &amp;nbsp; for the team that did not face the delivery.
- No matter what happens, number of balls bowled is still less than or equal to 15. Hopefully.
;Sample Usage  
</noinclude>
# நீரியல்

**நீரியல்** (*Hydrology*) என்பது புவியில் உள்ள நீரின் நகர்ச்சி, பரவல் மற்றும் அதன் தரம் தொடர்பான படிப்பாகும். இது நீர்ச்சுழற்சி, நீர்வளங்கள், சூழலியல் நீர்ப்பயன்பாட்டு நிலைத்துவம் ஆகியவற்றையும் உள்ளடக்கியது. நீரியல் துறை வல்லுநர் நீரியலாளர் எனப்படுகிறார். அவர் பொதுவாக பின்வரும் துறைகளில் பங்காற்றுகிறார்: புவியியல் அல்லது நிலவியல், சூழலியல், இயற்புவியியல் அல்லது குடிசார் மற்றும் சூழல் பொறியியல். நீர்மாரியியல், புறப்பரப்பு நீரியல், வடிகால் மற்றும் வடிநில மேலாண்மை, நீர்த்தரவியல் ஆகியன இதன் உட்பிரிவுகள். இப்பிரிவுகளில் நீரே முதன்மையான ஆய்வுக்கூறு. பெருங்கடலியலிலும், மாரியியலிலும் நீரானது பல்வேறு கூறுகளுள் ஒன்றாகவே இருப்பதால் அவை நீரியலின் உட்பிரிவாகக் கருதப்படுவதில்லை.
# வாயில் இளங்கண்ணன்

**வாயில் இளங்கண்ணன்** சங்ககாலப் புலவர்களில் ஒருவர். குறுந்தொகை 346 எண் கொண்ட பாடலைப் பாடியவர் இவர். இந்த ஒரு பாடல் மட்டுமே இவர் பாடியதாகச் சங்கநூல் தொகுப்பில் உள்ளது.  
வாயில் என்பது ஊரின் பெயர். சென்னை மயிலாப்பூர் சிவபெருமானை வாயிலிலிருந்தே வழிபட்ட சிவனடியார் வாயிலார். இவர் வாந்த ஊர்ப்பகுதி வாயில். இந்தப் புலவர் இளங்கண்ணன் இந்த ஊரில் வாழ்ந்தவர் போலும்.
# வாயில் இளங்கண்ணன்

## பாடல் சொல்லும் பொருள்

- திணை - குறிஞ்சி
தலைவன் நாடு
:தந்தம் முளைத்துக்கொண்டிருக்கும் இளங்களிறு தன்னை ஒத்த இளம்பிடியை விரும்பிக் பிடி இருக்கும் குன்றத்துக்கு வந்ததாம். அதனைத் துரத்திக்கொண்டு ஊர்மன்றத்துக்கே வந்து அட்டகாசம் செய்ததாம். அதைக் கண்ட குறவர்கள் ஆரவாரம் செய்தனராம். - இப்படிப்பட்ட நாட்டுக்குத் தலைவன் இந்தப் பாடல்தலைவன். (தலைவன் தலைவி இருக்கும் ஊருக்கே வந்துவிட்டான் என்னும் கருத்தை உணர்த்தும் இறைச்சிப் பொருள் இது)
தலைவி
:சுனையிலுள்ள குவளைப் பூக்களைப் பறித்துத் தொடலைமாலை கட்டினாள்.
:தினைப்புனத்தில் கிளி ஓட்டினாள்.
:காலையில் வந்து மாலை வரையில் இப்படிப் பொழுது போக்கினாள்.
இப்போது இவள் மனையில் அஃகிக் கிடக்கிறாள் (மனை அளவில் சுருங்கிக் கிடக்கிறாள்)  
(இதனைக் கூடும் இடமாக இனிச் சொல்லமுடியாது. இரவில் வரலாம், என்று தலைவனுக்குத் தெரிவிக்கிறாள் தோழி.)
# பிரித்தானியர் ஆட்சியில் இந்தியத் தொழிலாளர்களின் வருகை

கோல்புறூக் சீர்த்திருத்தங்களின் விளைவாக இலங்கையில் புதிதாக ஆரம்பிக்கப்பட்ட பெருந்தோட்டங்களில் உள்நாட்டு மக்கள் வேலை செய்ய விரும்பவில்லை  
**காரணம்:**
- தோட்ட முதலாளிமாரையும், இராணுவ வீரர்களையுப் போல் நினைத்தமை
- அவர்களின் கலாசாரம், பண்பாடுகள் ஏற்றுக் கொள்ள விரும்பாமை
- குறைந்த கூலி வழங்கப்பட்டமை
- தம் சூழலைவிட்டுப் பிரிந்து செல்ல விரும்பாமை
# பிரித்தானியர் ஆட்சியில் இந்தியத் தொழிலாளர்களின் வருகை

## இந்தியத் தொழிலாளர்களின் வருகை

- பெருந்தோட்டத்துறைக்கு அதிக கூலியாட்கள் தேவைப்பட்டனர். எனவே இந்தியத் தொழிலாளர்கள் இங்கு தருவிக்கப்பட்டனர்
- பேர்கசன் அறிக்கைப்படி 1843 - 1872க்குமிடையில் சுமார் 48,000 - 72,000க்குமிடைப்பட்டோர் (இந்தியத் தொழிலாளர்) வந்தனர். எனினும், அவர்களுக்குள் 24,000 - 68,000க்குமிடைப்பட்டோர் வருடாந்தம் நாட்டைவிட்டு வெளியேறினர் என்றும் தெரியமுடிகின்றது
- தென்னிந்தியாவில் மதுரை, தூத்துக்குடி, திருநெல்லிவேலி, தஞ்சாவூர் போன்ற இடங்களிலிருந்தே இத்தொழிலாளர்கள் அதிகமாகத் தருவிக்கப்பட்டனர்.
- தேயிலைச் செய்கையின் ஆரம்பத்துடன் இவர்களுள் அநேகமானவர்கள் இலங்கையிலேயே நிலைத்துவிட்டனர்
- இன்றும் இத்தொழிலாளர்கள் இலங்கைப் பொருளாதாரத்தின் முதுகெலும்பாகத் திகழ்கின்றனர்
- *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
- *புன்னியாமீன் பீ. எம்*., - வரலாறு ஆண்டு 11 கண்டி சிந்தனை வட்டம், 1998
# வாயிலான் தேவன்

**வாயிலான் தேவன்** சங்ககாலப் புலவர்களில் ஒருவர். குறுந்தொகை 103, 108 ஆகிய இரண்டு பாடல்கள் இவர் பாடியனவாகச் சங்கப்பாடல் தொகுப்பில் உள்ளன.  
வாயில் என்பது ஊரின் பெயர். சென்னை மயிலாப்பூர் சிவபெருமானை வாயிலிலிருந்தே வழிபட்ட சிவனடியார் வாயிலார். இவர் வாந்த ஊர்ப்பகுதி வாயில். இந்தப் புலவர் இளங்கண்ணன் இந்த ஊரில் வாழ்ந்தவர் போலும்.
:பாடல் சொல்லும் செய்தி
# வாயிலான் தேவன்

## குறுந்தொகை 103

நாரை
:முருக்கம் பூப் போன்று சிவந்த தூவி மயிர்களையும், வாயையும் கொண்டது. கடல் உண்டாக்கிய சேற்றில் அது தன் இரையைத் தேடும்.  
நாரை இரைதேட முடியாமல் தூவானத் துவலைகள் தூவிக்கொண்டிருக்கின்றன. வாடைக்காற்று நாரையையே நடுங்க வைத்துக்கொண்டிருக்கிறது.  
இப்போது கூட அவர் வருவதாகத் தெரியவில்லை. இனி என்னால் வாழமுடியாது போல் இருக்கிறது. - தலைவி தோழியிடம் கூறுகிறாள்.
# வாயிலான் தேவன்

## குறிந்தொகை 108

குன்றத்தில் மழை விளையாடும் கார்காலம் வந்துவிட்டது.  
கறவை மாடுகள் கன்றுகள் இருக்கும் இடத்துக்குத் திரும்பும் மாலைக்காலமும் வந்துவிட்டது.  
வெண்ணிற முல்லைப் பூக்களும் பூக்கின்றன. (அவர் இங்கு இல்லை. அதனால் சூடிக்கொள்ள முடியவில்லை)  
இனி என்னால் வாழமுடியாது போல் ஆகிவிட்டது. - தலைவி தோழியிடம் கூறும் செய்தி இது.
# ஜான் ரைட்

**சான் கப்ரி ரைட்** (John Geoffrey Wright, பிறப்பு: சூலை 5 1954), நியூசிலாந்து அணியின் பயிற்றுனரான இவர் நியூசிலாந்து, டபீல்ட்டைப் பிறப்பிடமாகக் கொண்டவர். 1980ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் ஒரு பந்தில் 8 ஓட்டங்களை எடுத்தார். (1 நான்கு, ஓவர் த்ரோ மூலம் 4 ) இந்தச் சாதனையை செய்த இரன்டாவது நபர் இவர் ஆவார்.
# வக்கார் யூனிசு

**வக்கார் யூனிசு மைட்லா** ('Waqar Younis Maitla , பிறப்பு: நவம்பர் 16, 1971), பாக்கித்தான் துடுப்பாட்ட அணியின் முன்னாள் வீரர் மற்றும் தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டங்களில் தலைவராக இருந்தவர் ஆவார். வலது கை விரைவு வீச்சாளர். அனைத்துக் காலத்திற்குமான சிறந்த பந்து வீச்சாளர்களில் ஒருவராக அறியப்படுகிறார். மேலும் பாக்கித்தான் துடுப்பாட்ட அணியின் முன்னாள் தலைமைப் பயிற்சியாளரும் ஆவார். 2018 இந்தியன் பிரீமியர் லீக் போட்டிகளில் கொல்கத்தா நைட் ரைடர்ஸ் அணியின் விரைவு வீச்சு பயிற்சியாளராகப் பணியாற்றி வருகிறார்.  
2012 ஆம் ஆண்டில் தேர்வுத் துடுப்பாட்டப் போட்டிகளின் தலைவரானார். அப்போது இவருக்கு வயது 22 ஆண்டுகள் 15 நாள்களாகும். இதன்மூலம் மிகக் குறைந்த வயதில் பாக்கித்தான் துடுப்பாட்ட அணியின் , தேர்வுத் துடுப்பாட்டத் தலைவர் எனும் சாதனையையும் , சர்வதேச அளவில் மூன்றாவது இடத்தையும் பிடித்தார். 1989- 2003 ஆண்டுகளுக்கிடையே இவர் மொத்தமாக 87 தேர்வுத் துடுப்பாட்டங்களிலும், 262 ஒருநாள் பன்னாட்டுத் துடுப்பாட்டப் போட்டிகளிலும் பாக்கித்தான் அணிக்காக சர்வதேச போட்டிகளில் விளையாடியுள்ளார்.  
இவர் பின் ஊசலாடும் பந்துகளை விரைவாக வீசுவதின் மூலம் பரவலாக அறியப்படுகிறார். தேர்வுத் துடுப்பாட்டப் போட்டிகளில் 373 இலக்குகளும், ஒருநாள் பன்னாட்டுத் துடுப்பாட்டப் போட்டிகளில் 416 இலக்குகளையும் வீழ்த்தினார். இவர் வசீம் அக்ரம் போன்ற பந்துவீச்சாளர்களுடன் இணைந்து பந்துவீசினார். இவர்களின் காலத்தில் சிறந்த பந்துவீச்சு வீரர்களைக் கொண்ட அணியாக பாக்கித்தான் அணி இருந்தது.ஒருநாள் பன்னாட்டுத் துடுப்பாட்டப் போட்டிகளில் மிகக் குறைநத வயதில் 400 இலக்குகளை வீழ்த்தியவர் எனும் சாதனையைப் படைத்தார்.  
2006 முதல் 2007 ஆம் ஆண்டு வரை தலைமைப் பந்துவீச்சு பயிற்சியாளராக பனிபுரிந்தார். மார்ச் 3, 2010 ஆம் ஆண்டில் பாக்கித்தான் துடுப்பாட்ட அணியின் தலைமைப் பயிற்சியாளராக நியமிக்கப்பட்டார். சில சொந்த காரணங்களுக்காக ஆகஸ்டு 19, 2011 இல் அந்தப் பொறுப்பிலிருந்து விலகினார். 2013 இந்தியன் பிரீமியர் லீக் தொடரில் சன்ரைசர்ஸ் ஐதராபாத் அணியின் பந்துவீச்சு பயிற்சியாளராக நியமனம் செய்யப்பட்டார்.
# வக்கார் யூனிசு

## ஆரம்பகால வாழ்க்கை

பாகிஸ்தானில் பஞ்சாபி ஜாட் முஸ்லீம் குடும்பத்தில் பஞ்சாபின் வேஹாரியில் யூனிஸ் பிறந்தார். பாகிஸ்தானின் பஹவல்பூரில் உள்ள சாதிக் பொதுப் பள்ளி, ஷார்ஜாவில் உள்ள பாகிஸ்தான் கல்லூரி ( பாகிஸ்தான் இஸ்லாமியா மேல்நிலைப்பள்ளி ) மற்றும் வேஹாரியில் உள்ள அரசு கல்லூரி ஆகியவற்றில் கல்வி பயின்றார். அவர் ஐக்கிய அரபு எமிரேட்ஸில் உள்ள ஷார்ஜாவில் வளர்ந்தார், அங்கு அவரது தந்தை ஒப்பந்த தொழிலாளியாகப் பணிபுரிந்தார். அவர் பாகிஸ்தானுக்குத் திரும்பி தனது இளமை பருவத்தில் அங்கு துடுப்பாட்டம் விளையாடத் தொடங்கினார்.
பாகிஸ்தான்- ஆஸ்திரேலியரான மருத்துவர் ஃபரியால் வக்கார் யூனிஸை மணந்தார். இவர்களுக்கு ஒரு மகன் அஸான் வக்கார் மற்றும் மகள்கள் மரியம் மற்றும் மைரா வகர் ஆகியோர் உள்ளனர், தற்போது இவர்கள் ஆஸ்திரேலியாவின் கெல்லிவில்லில் வசிக்கிறார்கள். ஆஸ்திரேலியாவில் உள்ள நைன் நெட்வொர்க்கிற்கும், ஐக்கிய அரபு எமிரேட்ஸில் டென் ஸ்போர்ட்ஸ் தொலைக்காட்சிகளுக்கும் விளையாட்டு வர்ணனையாளராக யூனிஸ் பணியாற்றியுள்ளார்.
# வக்கார் யூனிசு

## சொந்த வாழ்க்கை

பாகிஸ்தான்- ஆஸ்திரேலியரான மருத்துவர் ஃபரியால் வக்கார் யூனிஸை மணந்தார். இந்தப் பந்துவீச்சின் மூலம் பாக்கித்தான் ஊடகங்கள் இவரை விக்கி எனவும் *பியூர்வால எக்ஸ்பிரஸ்* எனவும் அழைத்தனர். இவர் பெரும்பாலும் வசீம் அக்ரமுடன் இனைந்து துவக்க ஓவர்கள் வீசினர். இவர்களின் காலத்தில் மிக அச்சுறுத்தலான பந்துவீச்சு இணையாக இவர்கள் கருதப்பட்டார்கள். 1994 ஆம் ஆண்டில் நியூசிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் *ஹேட்ரிக்* இலக்குகளை வீழ்த்தினார். பாக்கித்தான் துடுப்பாட்ட அணியின் தலைவராக இருந்த வசீம் அக்ரமுடன் ஏற்பட்ட பிரச்சினைகள் மற்றும் சில குற்றச்சாட்டுகளினாலும் 2000 ஆம் ஆண்டின் துவக்கத்தில் அணியில் இவருக்கு இடம் கிடைக்கவில்லை.  
துடுப்பாட்ட வாழ்க்கைக்குத் திரும்பிய பிறகு இவர் பாகிஸ்தானின் தலைவராக நியமிக்கப்பட்டார் இருப்பினும், அவர் பந்தை சேதப்படுத்திய குற்றச்சாட்டுகளையும் பல சர்ச்சைகளையும் சமாளிக்க வேண்டியிருந்தது. ஜூலை 2000 இல், வக்கார் பந்தை சேதப்படுத்தியதற்காக ஒரு சர்வதேச போட்டியில் விளையாட தடை விதிக்கப்பட்டார் மற்றும் அவரது போட்டிக் கட்டணத்தில் 50% அபராதம் விதிக்கப்பட்டது. இதுபோன்ற சம்பவத்திற்காக ஒரு போட்டியில் விளையாட தடை விதிக்கப்பட்ட முதல் துடுப்பாட்ட வீரர் இவர் ஆவார். 2003 உலகக் கோப்பை போட்டிகளின் போது அவர் மேலும் சர்ச்சையில் சிக்கினார். ஆஸ்திரேலியாவுக்கு எதிரான தொடக்க ஆட்டத்தில், ஆண்ட்ரூ சைமண்ட்ஸில் ஒரு பீமரை வீசிய பின்னர் வக்கார் அந்தப் போட்டியில் இருந்து நீக்கப்பட்டார், சர்வதேச போட்டியின் போது இவ்வாறு தண்டிக்கப்பட்ட முதல் பந்து வீச்சாளர் ஆனார். ஏறக்குறைய 15 ஆண்டுகால வாழ்க்கைக்குப் பிறகு, வக்கர் கிரிக்கெட்டில் இருந்து ஓய்வு பெறுவதாக ஏப்ரல் 2004 இல் அறிவித்தார்.
மார்ச் 2006 இல், அவர் பாகிஸ்தானின் பந்துவீச்சு பயிற்சியாளராக நியமிக்கப்பட்டார். பாகிஸ்தான் கிரிக்கெட் வாரியம் தென்னாப்பிரிக்காவுக்கு எதிரான தேர்வுத் தொடருக்காக மட்டுமே தக்கவைத்துக் கொள்ள முடிவு செய்ததற்கு எதிர்ப்புத் தெரிவித்து 2007 ஜனவரி 6 ஆம் தேதி அவர் இந்த பதவியில் இருந்து விலகினார், பந்துவீச்சு பயிற்சியாளர் பதவிக்கு இவருக்குப் பதிலாக தலைவர் இன்சமாம்-உல்-ஹக் முஷ்டாக் அகமதுவுடன் பணியாற்ற விரும்பியதாக அவர் குற்றம் சாட்டினார். டிசம்பர் 2009 இல் ஆஸ்திரேலியா சுற்றுப்பயணத்திற்காக பாகிஸ்தானின் பந்துவீச்சு மற்றும் களத் தடுப்புப் பயிற்சியாளராக அவர் மீண்டும் நியமிக்கப்பட்டார். பிப்ரவரி 2010 இல் அந்த ஆண்டின் தொடக்கத்தில் ஆஸ்திரேலியா சுற்றுப்பயணத்தின் போது தேசிய அணியின் செயல்திறன் குறைவாக இருந்ததால், இன்டிகாப் ஆலம் பயிற்சியாளராக நீக்கப்பட்ட பின்னர் யூனிஸ் பாகிஸ்தானின் தலைமை பயிற்சியாளராக நியமிக்கப்பட்டார்.
9 டிசம்பர் 2013 ஐசிசி ஹால் ஆஃப் ஃபேமில் யூனிஸ் சேர்க்கப்பட்டார். ஹால் ஆஃப் ஃபேமில் 70 ஆவது ஆண் வீரரானார். தோழர் ஹனிஃப் முகமது மற்றும் அவரது முன்னாள் அணி வீரர்களான இம்ரான் கான், ஜாவேத் மியாண்டாத் மற்றும் வாசிம் அக்ரம் ஆகியோருடன் இணைந்தார். இதனைப் பற்றி இவர் கூறும்போது: "இது எனக்கு ஒரு பெரிய மரியாதை, அத்தகைய மரியாதைக்கு என்னை தகுதியானவர் என்று கருதிய மக்களுக்கு நான் உண்மையிலேயே நன்றியுள்ளவனாக இருக்கிறேன்." எனத் தெரிவித்தார்.
# கச்சிராயர்கள்

**கச்சிராயர்கள்** தமிழ் நாட்டில் காஞ்சிபுரம் அருகே ஆட்சி புரிந்த குறுநில மன்னர்கள். 18 ஆம் நூற்றாண்டைச் சேர்ந்த இவர்கள் பல்லவர்களின் வழி வந்தவர்களாக இருக்கலாம் என சில வரலாற்றாளர்கள் கருதுகிறார்கள்.  
திருக்கோளிலிக் கோயில் எனப்படும் திருக்குவளை பிரம்மபுரீஸ்வரர் கோயில் கல்வெட்டில் சோழவளநாட்டு வெண்டாழை வேளுர்க் கூற்றத்திலுள்ள **குலோத்துங்க சோழ கச்சிராயர்** என்பவர் நாள் ஒன்றிற்கு எண்ணெய் உழக்காக நுறு காசை தந்துள்ளார்.  
தமிழ்நாட்டின் திருவண்ணாமலை மாவட்டத்தில் உள்ள போளூர் வட்டம் படைவீட்டில் உள்ள இராசகம்பீர மலையில் அமைந்துள்ள சம்புவராயர் காலத்து நெற்களஞ்சியத்திற்கு மேற்குப் பக்கத்தில் சுனைக்கு வடக்கில், பாறையில் வெட்டப்பட்டக் 15ம் நூற்றாண்டு கல்வெட்டில் திருக்கோவல்லூர் **தெய்வராக் கச்சிராயர் குமாரர் உலகளந்த கச்சிராயர்**கோட்டைக்குச் சுற்று மதில் அமைத்துக் கொடுத்தமை பற்றி குறிப்படப்பட்டுள்ளது.  
தஞ்சாவூர் மாவட்டத்தில் கும்பகோணம் வட்டத்தில் உள்ள திருப்புறம்பியம் சாட்சிநாதேஸ்வரர் கோயில் கல்வெட்டில் விளந்தையைத் தலைநகராகக் கொண்டு ஆட்சி செய்த **சிருப்பராயர்க் கச்சிராயர்** என்ற சிற்றரசர் திருப்புறம்பியமுடைய நாயனார் கோயிலுக்குக் காலைச் சந்தியில் அபிஷேகத்திற்கும் திருவமுதுக்கும் திருநாமத்துக்காணியாக நிலம் வழங்கினார்.  
விஜயநகர பேரரசின் நாயக்கர் ஆட்சி காலத்தில் அக்கலராசா என்ற படைத்தளபதி இராமேஸ்வரம் செல்லும்பொழுது நார்த்தாமலை பகுதியில் இருந்த விசெங்கி நாட்டுக் கள்ளர்களை வென்று நார்த்தாமலை கோட்டையில் தங்கியிருந்துள்ளார். அப்பகுதியில் இருந்த **'அக்கச்சி பல்லவராயர்**' என்பவர் **கச்சிராயர்** என்ற பட்டமுடைய **கள்ளர்** வீரரிடம் 'அக்கல் ராஜாவின்' தலையைக் கொய்து வருமாறு பணித்துள்ளார்.
# டிரெவர் பேலிஸ்

**டிரெவர் ஹார்லி பேலிஸ்**: (Trevor Harley Bayliss), பிறப்பு: திசம்பர் 21, 1962), இலங்கை அணியின் பயிற்றுனரான இவர் ஆத்திரேலியா நியுசவ்த்வேல்ஸ் அணியின் முன்னாள் பயிற்றுனரும் கூட. ஆகத்து 1, 2007), முதல் இலங்கை அணியின் பயிற்றுனரான கடமையாற்றுகின்றார்.  
en:Trevor Bayliss
# பரப்பின் செங்கோடு

**பரப்பின் செங்கோடு** அல்லது **பரப்பின் செங்குத்து** அல்லது சுருக்கமாகச் **செங்கோடு** (*Surface normal* or *Normal*) என்பது, ஒரு பரப்பு தட்டையானதாக இருக்கும்போது அப்பரப்பிற்குச் செங்குத்தான ஒரு திசையன் ஆகும். இரு பரிமாணத்தில் ஒரு வளைவரையின் செங்கோடு (செங்குத்துக்கோடு) அந்த வளைவரையின் தொடுபுள்ளியில் தொடுகோட்டிற்குச் செங்குத்தாக அமையும்.  
பரப்பு தட்டையாக இல்லாமல் வளைந்திருந்தால் (அதாவது முப்பரிமாணத்தில்) அந்த வளைபரப்பின் மேல் உள்ள ஒரு புள்ளியில் அவ்வளைபரப்பின் தொடுதளத்திற்குச் செங்குத்தாக அமைந்த திசையன், அப்புள்ளியில் வளைபரப்பின் செங்கோடாகும். ஒரு பரப்பின் செங்குத்தின் திசைக்கு நேர் எதிர்திசையில் அமையும் திசையனும் அப்பரப்பின் செங்குத்துத் திசையனாகும்.  
யூக்ளிடிய வெளியில் உட்பொதிந்த, ஏதேனுமொரு பரிமாண, வகையிடத்தகு பன்மடிவெளிகளுக்கும் இந்த செங்கோட்டுக் கருத்துரு பொதுமைப்படுத்தப்பட்டுள்ளது. ஒரு பன்மடிவெளியில் அமைந்த ஒரு புள்ளி *P*. இப்புள்ளியில் பன்மடிவெளியின் தொடுவெளிக்கு செங்குத்தான திசையன்களின் கணம், புள்ளி *P* இல் அப்பன்மடிவெளியின் **செங்குத்து வெளி** அல்லது **செங்குத்துத் திசையன் வெளி** எனப்படும். வகையிடத்தகு வளைகோடுகளுக்கு வளைமைத் திசையன் செங்குத்துத் திசையனாக அமையும்.
# பரப்பின் செங்கோடு

## தளத்தின் செங்குத்து

குவிவுப் பல்கோணங்களின் (முக்கோணங்கள் போன்றவை) இரு இணையில்லாப் பக்கத் திசையன்களின் குறுக்குப் பெருக்கத் திசையன் அப்பல்கோணத்தின் செங்குத்துத் திசையன் ஆகும்.  
<math>ax+by+cz+d=0</math> சமன்பாட்டால் குறிக்கப்படும் தளத்தின் செங்குத்துத் திசையன் <math>(a, b, c) </math>  
தளத்தின் சமன்பாடு:
: <math>\mathbf{r}(\alpha, \beta) = \mathbf{a} + \alpha \mathbf{b} + \beta \mathbf{c}</math> எனில், தளத்தில் உள்ள ஒரு புள்ளி **a** ; **b** , **c** அத்தளத்திலமைந்த இணையில்லா இரு திசையன்கள்.  
இத்தளத்தின் செங்குத்துத் திசையன் **b** , **c** ஆகிய இரு திசையன்களுக்கும் செங்குத்தாக இருக்கும். **b** , **c** இன் குறுக்குப் பெருக்கம் காணக் கிடைக்கும் திசையன் <math>\mathbf{b}\times\mathbf{c}</math> தளத்தின் செங்குத்து ஆகும்.
# பரப்பின் செங்கோடு

## வெளியிணைப்புகள்

- Normal vector from plane equation
# அல்-அகீலா சண்டை

**எல் அகீலா சண்டை** (*Battle of El Agheila*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. இது மேற்குப் பாலைவனப் போர்த்தொடரின் ஒரு பகுதியாகும். தளபதி எர்வின் ரோம்மல் தலைமையிலான அச்சுப் படைகள் எல் அலாமீனிலிருந்து துனிசியாவிற்கு பின்வாங்கிச் செல்லும் போது அவற்றுக்கும் நேச நாட்டுப் படைகளுக்கும் இம்மோதல் நிகழ்ந்தது.  
நவம்பர் முதல் வாரம், 1942ல் இரண்டாம் எல் அலாமீன் சண்டையின் இறுதி கட்டத்தில் தோல்வி உறுதி என்று தெரிந்த பின்னர் ரோம்மல் தன் படைகளைப் பின்வாங்க உத்தரவிட்டார். பெரும் பலத்துடன் அவரது படைகளை விரட்டி வந்த நேச நாட்டுப் படைகள் விடாது தாக்கின. மேற்குப் பாலைவனப் போர்த் தொடரில் முன்பு நிகழ்ந்த பின்வாங்கல்களைப் போல இம்முறை கட்டம் கட்டமாகப் பின்வாங்க முடியாது என்பதை உணர்ந்த ரோம்மல் நேராக எல் அகீலா அரண்நிலைகளைக்குப் பின்வாங்க முடிவு செய்தார். நவம்பர் 7ம் தேதி மெர்சா மாத்ரூ, 9ம் தேதி சிடி பர்ரானி, 11ம் தேதி ஆலஃபாயா கணவாய் ஆகிய அரண்நிலைகளை அச்சுப் படைகள் காலி செய்தன. நவம்பர் 13ம் தேதி டோப்ருக் நகரம் நேச நாட்டுப் படைகளிடம் வீழ்ந்தது. இதே போல டெர்னா நவம்பர் 15ம் தேதியும் பெங்காசி அதற்கு ஐந்து நாட்கள் கழித்தும் நேச நாட்டுப் படைகளால் கைப்பற்றப்பட்டன.  
மெர்சா பார்கா, எல் அகீலா நிலைகளை அடைந்த ரோம்மலின் படைகள் அவற்றைப் பலப்படுத்தின. முன்பு இரு முறை மேற்கு ஆப்பிரிக்கப் போர்த்தொடரில் நிகழ்ந்தது போல், இம்முறை வேகமாக முன்னேறி ரோம்மலின் படைகளால் எதிர்த்தாக்குதலுக்குள்ளாவதை மோண்ட்கோமரி விரும்பவில்லை. எனவே உடனே எல் அகீலா நிலையைத் தாக்காமல், சில வாரங்கள் தன் படைப்பிரிவுகளுக்கு ஓய்வு கொடுத்தார். கடல் வழியாக எல் அகீலா நிலையின் பின்புறம் படைப்பிரிவுகளை தரையிறங்கச் செய்து அச்சுப் படைகளை சுற்றி வளைக்கத் திட்டமிட்டார். டிசம்பர் 11/12 ம் தேதிகளில் சண்டை மீண்டும் தொடங்கியது. ஆனால் எல் அகீலா சுற்றி வளைக்கப்படும் அபாயத்தை அறிந்த ரோம்மல் லிபியாவை விட்டு தன் படைகளைப் பின்வாங்கி துனிசியாவுக்குச் செல்ல உத்தரவிட்டார். இதனால் எல் அகீலாவில் சிறிய அளவு மோதல்களே ஏற்பட்டன. ஆனால் இத்துட்டன் இரு ஆண்டுகளுக்கு மேலாக லிபியாவில் நடந்த வந்த மோதல்கள் முடிவடைந்தன.
# அப்சரோன்

**அப்சரோன்**(English: Absheron, ) குடாநாடு அசர்பைஜான் நாட்டிலுள்ள ஒரு பிரதேசமாகும். அசர்பைஜான் தலைநகரமான பாக்கு மற்றும் சும்காயிற், கிர்டாலன் நகரங்கள் இப்பிரதேசத்தில் அமைந்துள்ளன.  
இது பாக்கு, சும்காயிற் மற்றும் அப்சரோன் மாவட்டம் ஆகிய மாவட்டங்களை உள்ளடக்கிய பிரதேசமாகும்.  
இக்குடாநாடு கஸ்பியன் கடலினுள் கிழக்குமுகமாக 37 மைல்கள்(60 கி.மீ) நீள்கின்றது. இது அதிகபட்சமாக 19 மைல்கள்(30 கி.மீ) அகலமுடையது.
# வார்ப்புரு:Infobox England county

<includeonly>{|
|-
! | **<span>}</span>**  
|-
| | }
|-
! | புவியியல்
|-
! | நிலை
| }  
|-
! பிரதேசம்
| }
|-
! | **பரப்பளவு**
- மொத்தம்|
- Admin. area}}
| }
}  
|-
! ONS code
| }
|-
! NUTS
| }
|-
! | Demography
|-
! | **மக்கட்தொகை**
- மொத்தம் (})
- அடர்த்தி
|}
}
}}
|-
! Ethnicity
| }
|-
! | அரசியல்
|-
| |  
|-
!**நாடாளுமன்ற உறுப்பினர்**
}
|-
! |
|-
| | }
}
|}</includeonly><noinclude></noinclude>
# தேனி - அல்லிநகரம் வாரச்சந்தை

தேனி - அல்லிநகரம் நகராட்சிக்குச் சொந்தமான **தேனி - அல்லிநகரம் வாரச்சந்தை** தமிழ்நாட்டின் இரண்டாவது மிகப்பெரிய வாரச்சந்தை என்று தேனி - அல்லிநகரம் நகராட்சி இணைய தளம் கூறுகிறது. இந்த வாரச்சந்தையில் காய்கறிகள், பழங்கள், வீட்டு உபயோகப் பொருட்கள், ஆடு, மாடு, கோழி விற்பனை என்று இந்த வாரச்சந்தையில் அனைத்துப் பொருட்களையும் வாங்கிக் கொள்ளலாம். இந்த வாரச்சந்தை ஞாயிற்றுக்கிழமைகளில் நடைபெறுகிறது. இந்த சந்தை வியாழன் மற்றும் ஞாயிற்றுக்கிழமைகளில் நடைபெறுகிறது. தேனி மாவட்டத்திலிருக்கும் பிற ஊர்களிலிலிருந்தும், அருகிலுள்ள திண்டுக்கல், மதுரை மாவட்டங்களிலிருந்தும் கேரள மாநிலத்தின் இடுக்கி மாவட்டப் பகுதிகளிலிருந்தும் வணிகர்கள் தங்களுக்குத் தேவையான பொருட்களை வாங்கிச் செல்கின்றனர். இதனால் தேனி நகரில் அரசு நிர்வாக அமைப்புகள் தவிர வணிக நிறுவனங்கள் அனைத்தும் ஞாயிற்றுக்கிழமையை வேலை நாளாகவும், புதன்கிழமையைப் பொது வார விடுமுறை நாளாகவும் கொண்டுள்ளன.
# தேனி மாவட்ட சட்டமன்றத் தொகுதிகள்

தேனி மாவட்டத்தில் தொகுதி மறுவரையறைக்குப் பின்பு தேனி சட்டமன்றத் தொகுதி நீக்கம் செய்யப்பட்டது. தற்போது ஆண்டிபட்டி சட்டமன்றத் தொகுதி, பெரியகுளம் சட்டமன்றத் தொகுதி, போடிநாயக்கனூர் சட்டமன்றத் தொகுதி, கம்பம் சட்டமன்றத் தொகுதி ஆகிய நான்கு சட்டமன்றத் தொகுதிகள் உள்ளன.
# தேனி மாவட்ட சட்டமன்றத் தொகுதிகள்

## ஆண்டிபட்டி சட்டமன்றத் தொகுதி

தேனி மாவட்டத்திலுள்ள சட்டமன்றத் தொகுதியில் இது ஒரு பொதுத் தொகுதி ஆகும். இத் தொகுதியில் தேனி மாவட்டத்தின் ஆண்டிபட்டி தாலுகா பகுதி முழுமையாகவும், உத்தமபாளையம் தாலுகா வின் கீழக்கூடலூர், நாராயணத்தேவன்பட்டி மற்றும் வண்ணாத்திப்பாறை (ஆர்.எப்) வருவாய்க் கிராமங்கள், காமயக்கவுண்டன்பட்டி (பேரூராட்சி), கூடலூர் (நகராட்சி) மற்றும் ஹைவேவிஸ் (பேரூராட்சி) ஆகிய பகுதிகளும் இடம் பெற்றுள்ளன.
# தேனி மாவட்ட சட்டமன்றத் தொகுதிகள்

## பெரியகுளம் சட்டமன்றத் தொகுதி

தேனி மாவட்டத்திலுள்ள சட்டமன்றத் தொகுதியில் இது ஒரு தாழ்த்தப்பட்டவர்களுக்கான தனித் தொகுதி ஆகும். இத்தொகுதியில் தேனி மாவட்டத்தின் பெரியகுளம் தாலுகா பகுதி முழுமையாகவும், தேனி தாலுகா பகுதியில் ஊஞ்சாம்பட்டி வருவாய்க் கிராமமும், தேனி- அல்லிநகரம் (நகராட்சி)ப் பகுதி முழுமையாகவும் இடம் பெற்றுள்ளன.
# தேனி மாவட்ட சட்டமன்றத் தொகுதிகள்

## போடிநாயக்கனூர் சட்டமன்றத் தொகுதி

தேனி மாவட்டத்திலுள்ள சட்டமன்றத் தொகுதியில் இது ஒரு பொதுத் தொகுதி ஆகும். இத்தொகுதியில் தேனி மாவட்டத்தின் போடிநாயக்கனூர் தாலுகா பகுதி முழுமையாகவும், தேனி தாலுகாவில் கொடுவிலார்பட்டி, கோவிந்தநகரம், தாடிச்சேரி, தப்புக்குண்டு, உப்பார்பட்டி, கோட்டூர், சீலையம்பட்டி, பூமலைக்குண்டு மற்றும் ஜங்கால்பட்டி வருவாய்க் கிராமப் பகுதிகளும், பழனிசெட்டிபட்டி (பேரூராட்சி) மற்றும் வீரபாண்டி (பேரூராட்சி) பகுதிகளும், உத்தமபாளையம் தாலுகாவில் பொட்டிபுரம், சங்கரபுரம், பூலாநந்தாபுரம், மற்றும் புலிகுத்தி வருவாய்க் கிராமப் பகுதிகளும், குச்சனூர் (பேரூராட்சி) மற்றும் மார்க்கையன்கோட்டை (பேரூராட்சி) பகுதிகளும் இடம் பெற்றுள்ளன.
# தேனி மாவட்ட சட்டமன்றத் தொகுதிகள்

## கம்பம் சட்டமன்றத் தொகுதி

தேனி மாவட்டத்திலுள்ள சட்டமன்றத் தொகுதியில் இது ஒரு பொதுத் தொகுதி ஆகும். இத்தொகுதியில் தேனி மாவட்டத்தின் உத்தமபாளையம் தாலுகாவில் தேவாரம், தே.மீனாட்சிபுரம், பண்ணைப்புரம், உத்தமபாளையம், மல்லிங்காபுரம், கோகிலாபுரம் இராயப்பன்பட்டி, அழகாபுரி, முத்துலாபுரம், சின்னஓவுலாபுரம், எரசக்கநாயக்கனூர், கன்னிசேர்வைபட்டி, எரசக்கநாயக்கனூர் மலை, வேப்பம்பட்டி மற்றும் சீப்பாலக்கோட்டை வருவாய்க் கிராமப் பகுதிகளும், தேவாரம் (பேரூராட்சி), பண்ணைப்புரம் (பேரூராட்சி), கோம்பை (பேரூராட்சி), உத்தமபாளையம் (பேரூராட்சி), அனுமந்தன்பட்டி (பேரூராட்சி), க.புதுப்பட்டி (பேரூராட்சி), கம்பம் (நகராட்சி), சின்னமனூர் (நகராட்சி) மற்றும் ஓடைப்பட்டி (பேரூராட்சி) பகுதிகளும் இடம் பெற்றிருக்கின்றன.
# அழகன்குளம்

**அழகன் குளம்** (ஆங்கிலம் : Alagankulam) தமிழ்நாட்டில், இராமநாதபுரம் மாவட்டம், இராமநாதபுரம் வட்டம், மண்டபம் ஊராட்சி ஒன்றியத்தில் உள்ள அழகன்குளம் ஊராட்சியில் அமைந்த கிராமம் ஆகும்.
# அழகன்குளம்

## வரலாறு

அழகன்குளம், பாண்டியர்களின் ஒரு துறைமுக நகராகவும் விளங்கியது; மன்னராட்சி நடைபெற்ற இப்பகுதியின் பெயர் அழகாபுரி ஆகும். பின்னர் மருவி அழகன்குளம் என்றும் அழைக்கப்பட்டு வருகின்றது. மன்னர் வாழ்ந்ததற்கு சான்றாக மன்னரின் கோட்டை சிதிலமடைந்து, மண்ணில் புதைந்துள்ளது, புதையுண்ட பகுதி மேடாக காட்சியளிக்கப்படுகிறது. கடந்த 15 ஆண்டுகளுக்கு முன்னர் தொல்லியல் துறையினரால் மன்னரின் வாள், கேடயம், பொற்காசுகள் கண்டுபிடிக்கப்பட்டுள்ளன.
# அழகன்குளம்

## அமைவு

இராமநாதபுரத்தின் கிழக்கே அமைந்த்துள்ள இப்பகுதியின் புவியியல் அமைவு 9°21'17"N 78°58'9"E ஆகும்.வடக்கே பாக் நீரிணையும் தெற்கே வைகை ஆறும் எல்லையாக உள்ளது. கிழக்கே வைகை முகத்துவாரமும், மேற்கே பனைக்குளம் கிராமமும் அமைந்துள்ளது. தேசிய நெடுஞ்சாலை 49 உடன் நதிப்பாலம் மூலமாக இக்கிராமம் இணைக்கப்பட்டுள்ளது.
# அழகன்குளம்

## மக்கள்

சுமார் 6000 அதிகமாக மக்கள் வாழ்கிறார்கள், இங்குள்ள மக்களின் தொழில் விவசாயம் மற்றும் அரபு நாடுகளில் பணி புரிபவர்கள்.
# அழகன்குளம்

## இ-சேவை

அரசின் மானியம்,ஊக்கதொகை, சான்றிதழ்கள் பெற கூட்டுறவு வங்கி அருகில் இசேவை மையம் செயல்படுகின்றது
# அழகன்குளம்

## சிறப்பு

இங்கு ஊராட்சி மன்ற தலைவர்கான தேர்தல் இதுவரை நடைபெற்றதில்லை, 5 வருடம் இந்துக்கள் சார்பாக அடுத்த 5 வருடம் இஸ்லாமியர்கள் சார்பாகவும் தேர்ந்தெடுக்க படுகிறார்கள். மதநல்லிணக்கத்திற்கு இந்த ஊர் இந்தியாவிற்கே ஒரு முன்னுதாரனமாக இருக்கின்றது.  
அழகை பீச் என்றழைக்கபடும் அழகன்குளம் கடற்கரை இவ்வூரின் தனிச்சிறப்பு.  
விருந்தினர்களை உபசறிப்பதில் அழகை மக்கள் ஒருபடி மேல் என்றே கூறலாம்.
அதற்கு சான்று முஸ்லிம் பொதுஜன சங்கத்தில் பசும்பொன் தேவர் ஐயா, இராஜாஜி ஐயா அவர்கள் வருகை தந்தபோது கைபட எழுதிய வாழ்த்து மடல்கள் இன்றளவும் சங்கத்தினர்களால் பாதுகாக்கப்பட்டு வருகின்றது.
# அழகன்குளம்

## தொழில்

பண்டைய காலம் தொட்டே வெற்றிலை கொடிக்கால், மீன்பிடி மற்றும்,கடல் வாணிபமே நிகழ்ந்துள்ளது.மலேசியா, இலங்கை போன்ற நாடுகளுக்கு வாணிப தொடர்பு இருந்துள்ளது.தற்போது வளைகுடா நாடுகள் மற்றும் கிழக்காசிய நாடுகளில் பலர் பணி புரிகின்றனர். இப்பகுதியில் விளையும் வெற்றிலை மாவட்ட அளவில் புகழ் பெற்றதாகும்.விவசாயமும் நடைபெறுகின்றது.
# அழகன்குளம்

## போக்குவரத்து

பெரும்பாலும் பேருந்து போக்குவரத்தே பயன்படுகிறது. இது தவிர மகிழுந்து போக்குவரத்தும் உள்ளது.
# அழகன்குளம்

## கல்வி

இங்குள்ள பலரும் மருத்துவம், பொறியியல், வழக்குரைஞர்களாகவும் மலேசியாவிலும் பணிபுரிகின்றனர். கல்விக்கு இங்கு இஸ்லாமிய பாடசாலைகளான அல்மதரசத்துல் ரஷீதிய்யா,அஸ்ரஃபுல் உலூம் என்னும் ஹிப்லு மதரஸாவும் உள்ளது. புதையுண்ட கோட்டையின் மேட்டுப்பகுதியில் அரசு மேல்நிலைப்பள்ளி அமைந்துள்ளது. தனியாரின் நஜியா மெட்ரிக் மேல்நிலைப்பள்ளியும், நபீசா அம்மாள் நர்சரிப்பள்ளியும் அமைந்துள்ளன. ஒரு அரசு தொடக்கப்பள்ளியும் அமைந்துள்ளது.
# அழகன்குளம்

## விழாக்கள்

இந்துக்களின் வைகாசி விசாகம், இஸ்லாமியப் பெருநாள்களும், மதரஸா மாணவர்களின் குர்ஆன் ஓதும் போட்டி, மீலாது விழா ஆகியவை பிரபலம்.
# வாடாப் பிரமந்தன்

**வாடாப் பிரமந்தன்** சங்ககாலப் புலவர்களில் ஒருவர். குறுந்தொகை 331 எண்ணுள்ள ஒரே ஒரு பாடல் இவர் பாடியதாகச் சங்கநூல் கொகுப்பில் காணப்படுகிறது.
# வாடாப் பிரமந்தன்

## பாடல் சொல்லும் செய்தி

தலைவன் பொருள் தேடச் செல்லவிருப்பதைத் தலைவி தெரிந்துகொண்டு வாடியிருக்கிறாள். தோழி தலைவியைத் தேற்றுகிறாள்:  
மாந்தளிர் போன்ற உன் மேனியைப் பசக்கும்படி விட்டுவிட்டுச் செல்ல அவருக்கு என்ன அந்தப் பொருள் சிறந்ததா? இல்லை. எனவே பிரியமாட்டார். நீர் இல்லாமல் மூங்கிலே வாடிப்போயிருகிறதாம். அங்கு வம்பலரைக் கொன்று சாய்க்கும் யானைகள் இருக்குமாம். அங்குள்ள மறவர் கூட்டமாகச் சேர்ந்து அம்பு எய்தாலும் அது பொருட்படுத்தாதாம். இந்த வழியிலா செல்வார்? செல்லமாட்டார், என்கிறாள் தோழி.
# வன்பரணர்

**வன்பரணர்** சங்ககாலப் புலவர்களில் ஒருவர். வரலாற்றுப் புலவர் என்று போற்றப்படும் வேறொரு புலவர் பரணர். இவர் அவர் அல்லர் என்பதை உணர்த்த இவரை வன்பரணர் எனக் குறிப்பிடலாயினர்.
# வன்பரணர்

## வன்பரணர் பாடல்கள்153

நற்றிணை 374,
புறநானூறு 148, 149, 150, 152, 153, 155,255
# வன்பரணர்

## சமகால அரசர்கள்

கண்டீரக்கோப் பெருநள்ளி (கண்டீர மலை அரசன்)  
வல்வில் ஓரி (கொல்லிமலை அரசன்) (= ஆதன் ஓரி)
# வன்பரணர்

## வன்பரணர் சொல்லும் செய்திகள்

### நற்றிணை 374

வினை முற்றி மீளும் தலைவன் வரும் வழியில் கண்டவர்களிடம் தன் மனையாளைப் பற்றி வினவுகிறான்.
:நிலம் வறண்டு முரம்பு பட்டிருக்கும் வழியில் புளிக்கும் களாக்காய்களைத் தின்று பசியைப் போக்கிக்கொண்டு வெயிலுக்காகத் தலைக்குமேல் குடை பிடித்துக்கொண்டு சிறுகுடியில் உப்பு விற்கச் செல்லும் உமணர்களே! என்னவள் நான் தரும் புணர்ச்சி விருந்து பெறலாம் என்னும் விருப்பத்தோடு காத்திருப்பாள். அவள் கண்ணீர் அவளது ஆகத்தை நனைத்துக்கொண்டிருக்கும். பின்புறமாகத் தொங்கும் அவள் கூந்தலில் மணி புனைந்திருப்பாள். அவளைப் பார்த்ததுண்டா? என்கிறான் தலைவன்.
# வன்பரணர்

## வன்பரணர் சொல்லும் செய்திகள்

### புறநானூறு 148 கண்டீரக் கோப்பெரு நள்ளி

அருவி கொட்டும் மலைநாட்டு அரசன் நள்ளி. அவனைப் பாடுபவர்களுக்கு அவன் யானைகளைப் பரிசிலாகத் தருவானாம். வன்பரணர் அவனைப் பாடும்போது பரிசில் பெறுவதற்காக அவன் செய்யாதனவற்றைப் பொய்யாகப் பாடமாட்டாராம்.
# வன்பரணர்

## வன்பரணர் சொல்லும் செய்திகள்

### புறநானூறு 149 கண்டீரக் கோப்பெரு நள்ளி

நள்ளி வன்பரணரை அவரது குடும்பத்தோடு காப்பாற்றுவதால், அவரது குடும்பமே மாலையில் மருதப்பண் பாடுவதையும், காலையில் செவ்வழிப்பண் பாடுவதையும் மறந்துவிட்டதாம்.
# வன்பரணர்

## வன்பரணர் சொல்லும் செய்திகள்

### புறநானூறு 150 கண்டீரக் கோப்பெரு நள்ளி

இவன் வேட்டுவக் குலத்தைச் சார்ந்தவன்.தோட்டி நளிமலை நாடன் என்று போற்றப்படும் அரசன் நள்ளி.
தோட்டி இப்போது தொட்டபெட்டா என்னும் பெயர் பூண்டு விளங்குகிறது. இவன் வல்வில் வேட்டுவன் என்று போற்றப்படுகிறான்.  
நள்ளி தன்னை எப்படிப் பேணினான் என்பதை இப்பாடலில் புலவர் குறிப்பிடுகிறார். குளிரில் நடுங்கும் பருந்தின் சிறகு போல அவரது ஆடை கிழிந்திருந்ததாம். தன்னை அறியாமல் கால் போன வழியில் தனக்குத் தெரியாத வேறொரு நாட்டுக்கு அவர் வந்துவிட்டாராம். வழியில் ஒருவன் இவரது உடல் வருத்தத்தையும், உள்ள உலைவையும் கண்டானாம். அவன் மானை வேட்டையாடிக் குருதி படிந்த கழல் அணிந்திருந்தானாம். தலையில் திருமணி முடி அணிந்திருந்தானாம். அதனால் ஒரு செல்வத் தோன்றல் போல் காணப்பட்டானாம். அவனைப் பார்த்ததும் புலவர் அவனைத் தொழுது எழுந்தாராம். அவனோடு வந்த இளையர் வருவதற்கு முன் தன்னிடமிருந்த ஞெலிகோலில் தீ மூட்டி தான் வேட்டையாடிய மானைச் சுட்டுப் புலவரும் அவரது சுற்றத்தாரும் தின்னும்படி கொடுத்தானாம். அவர்கள் வயிறார உண்டு பசி நீங்கி, அருவி நீரைப் பருகிவிட்டுச் செல்லத் தொடங்கினார்களாம். உடனே அவன் தன் மார்பில் அணிந்திருந்த விலைமதிக்க முடியாத ஆரத்தையும், கையில் அணிந்திருந்த கடகத்தையும் கழற்றிப் புலவர்க்குக் கொடுத்தானாம். புலவர் அவனிடம், "நீர் யார்? எந்த நாட்டில் இருப்பவர்?" என்று வினவினாராம். அவன் எதுவுமே சொல்லாமல் போய்விட்டானாம். பின்னர் புலவர் அங்கே வந்த சிலரைக் கேட்டாராம். அவன் தோட்டி மலை மக்களைக் காப்பவனாம்."நளிமலை நாடன் நள்ளி"யாம்.
# வன்பரணர்

## வன்பரணர் சொல்லும் செய்திகள்

### புறநானூறு 152 வல்வில் ஓரி

வல்வில் ஓரி கொல்லிப் பொருநன் என்று சிறப்பிக்கப்பட்டுள்ளான். அவன் தனக்கு எங்கே எவ்வாறு பரிசளித்தான் என்பதைப் புலவர் வன்பரணர் நிரல்பட விளக்குகிறார்.  
ஓரியின் வல்வில் வேட்டம்
:ஓரி அம்பு எய்தான். முதலில் அது யானையை வீழ்த்தியது. அடுத்து உழுவைப்புலியைச் சாகடித்தது. அடுத்து மானை உருண்டுவிழச் செய்தது. அடுத்து முள்ளம்பன்றியை வீழ்த்தியது. இறுதியாகப் புற்றிலிருந்த உடும்பின் உடலில் தைத்துக்கொண்டு நின்றது.
இப்படிக் கொன்றவன் விற்பனைக்காக எய்ததாகத் தோன்றவில்லை. வெறுக்கத்தக்க மிகுதியான செல்வம் உடையவனாகத் தென்படுகிறான். அவன் மார்பில் முத்தாரம் இருக்கிறது. ஓரியாக இருப்பானோ? எப்படியாயினும் ஆகட்டும்.  
இசைமுழக்கம்
:விறலியரே! நாம் பாடுவோம்.
:முழவை முழக்குங்கள்.
:யாழை மீட்டுங்கள்.
:தூம்புப் பறையைக் களிற்று முழக்கம் போல ஊதுங்கள்.
:எல்லரி தட்டுங்கள்.
:ஆகுளி என்னும் உடுக்கை அடியுங்கள்.
:பதலை என்னும் பானைக்கடம் தட்டுங்கள்.
:மதலை என்னும் மாக்கோலை வலத்தோளில் உயர்த்திப் பிடியுங்கள்.
:இசையின் 21 துறைகளிலும் முறையாகப் பாடுங்கள். - என்றார்.
அப்படியே அனைவரும் பாடினர்.  
இறுதியில் "கோ" எனக் கூட்டிசை முழக்கம் செய்தனர். 'கோ' என்பது அரசனைக் குறிக்கும் சொல் ஆதலின் ஓரி தன்னைக் கண்டுகொண்டதாக எண்ணி நாணித் தலைகுனிந்தான்.  
புலவர் புகழுரை
:இங்கு உன்னைப்போல் சிறந்த வேட்டுவர் இல்லை. உன் நாட்டுக்கு வருகிறோம் என்றார்.
சுரத்தில் கொடை
:தான் வேட்டையாடிய மானைச் சுட்டுக் கொடுத்தான். தொட்டுத் தின்ன தேனும் கொடுத்தான். தன்மலையில் பிறந்த பொன், மணி முதலானவற்றைத் திரட்டிக் கொடுத்தான். இவனது ஈகை தனக்கென எதையும் வைத்துக்கொள்ளாத 'ஓம்பா ஈகை'
# வன்பரணர்

## வன்பரணர் சொல்லும் செய்திகள்

### புறநானூறு 153 வல்வில் ஓரி

ஓரியின் தந்தை பெயர் ஊதன். இதனால் இவனைப் புலவர் 'ஆதன் ஓரி' எனக் குறிப்பிடுகிறார். கொல்லிநாட்டை இவன் போரிட்டு வென்றதற்கான குறிப்பும் இதில் உள்ளது. இவன் தன் கையில் பசும்பூண் அணிந்திருந்தான்.இவன் வேளிர் குலத்தை சார்ந்தவன்.  
இவன் தன்னிடம் இரப்போர்க்கு யானைகளை அணிகலன்கள் பூட்டி நல்குவான். புலவரது சுற்றம் யானைகளோடு நீரில் பூக்காத குவளை மலரையும் (பொற்குவளை) விருதாகப் பெற்றனர். வான்நார் எனப்படும் வெள்ளிநாரில் தொடுத்த கண்ணிகளும், அணிகலன்களும் பெற்றனர்.  
இவனிடம் இருக்கும்போது பசி என்பதே இவர்களுக்கு இல்லாமல் போனதால் பசி போக்க ஆடுவதையும் பாடுவதையும் மறந்துபோயினர்.
# வன்பரணர்

## வன்பரணர் சொல்லும் செய்திகள்

### புறநானூறு 155

வன்பரணர் தன் புரவலன் ஒருவன் இறந்துபோன செய்தியை இப்பாடலில் குறிப்பிடுகிறார். இந்தப் பாடல் யார்மீது பாடப்பட்டது என்று குறிப்பிடப்பட்டிருந்த வரிகள் மூலச் சுவடிகளில் அழிந்துபோயின.  
பெண் ஒருத்தி வருந்துவதாக இந்தப் பாடல் உள்ளது. அவள் சொல்கிறாள். "ஐயோ என்னும் ஒலி கேட்டால், நான் புலி என்று எண்ணி அஞ்சுவேன். அவன் அணைத்துக்கொண்டால் அவன் மார்பிலிருந்து என்னை எடுத்துக்கொள்ள முடியவில்லை. 'இவனை'க் கொன்ற கூற்றம் என்னைப்போல் துடிக்கட்டும். ("பெரு விதுப்பு உறுக"). ஊர்மக்களே! வளைக்கையைப் பற்றிக்கொண்டு என்னுடன் நடந்து வாருங்கள். ('அவனைக்' காண்போம்)
# பாலைவனச்சோலை

வில் உள்ள ஒரு பாலைவனச்சோலை]]
வில் உள்ள ஒரு பாலைவனச்சோலை]]  
**பாலைவனச்சோலை** பாலைவனத்தில் உள்ள நீர் நிலையாகும். நிலத்தடி நீர், நிலகீழ் நதிகள், இயற்கையாய் ஏற்படும் நில அழுத்தத்தால் மேல் எழும்பும் போது பாலைவனச்சோலைகள் உருவாகின்றன. அல்லது அபூர்வமாக பெய்யும் சிறு மழையால் பாறையில் இருந்து கசியும் நீர் பாறைகளுக்கு இடையே தேங்கி நிலத்தடி நீர்மட்டத்தை உயரவைப்பதாலும் பாலைவனச்சோலைகள் உருவாகின்றன. எல்லா வகை நீர் நிலைகளும் புலம் பெயருகின்ற பறவைகள் தங்கள் இடப்பெயர்ச்சியின் போது இளைப்பாற பயன்படுத்துவதால் பறவைகளின் எச்சங்கள் ஊடாக வரும் விதைகள், நீர் நிலைகளின் அருகே சோலையாய் வளருவதால் பாலைவனச்சோலைகள் உருவாகின்றன.
# கண்டீரம்

**கண்டீரம்** என்பது சங்கப் பாடல்களில் குறிப்பிடப்பட்டுள்ள ஒரு மலை. இது தற்கால நீலகிரி மலைகளுள் ஒன்று. ஈரம் கண்டு கண்டாகக் கிடக்கும் மலை கண்டீரமலை (பனிக்கட்டிக் கண்டுகள் கிடக்கும் மலை). இதன் சங்ககால அரசன் கண்டீரக்கோப் பெருநள்ளி. இவன் வேட்டுவ குலத்தை சார்ந்தவன் . இவனை வன்பரணர் பாடியுள்ளார். (புறம் 148, 149, 150)  
தோட்டி நளிமலை நாடன் என்று போற்றப்படும் அரசன் நள்ளி. தோட்டி இப்போது தொட்டபெட்டா என்னும் பெயர் பூண்டு விளங்குகிறது. இவன் வல்வில் வேட்டுவன் என்று போற்றப்படுகிறான். (புறநானூறு 150)
# ஹரிசரண்

**ஹரிசரண்** (*Haricharan*) தமிழ்த் திரைப்படப் பின்னணிப் பாடகர் ஆவார். இவர் தமிழ், மலையாளம், கன்னடம், தெலுங்கு ஆகிய மொழித் திரைப்படங்களிலும் பாடல்கள் பாடி வருகிறார். இவர் தன் பதினேழாவது அகவையில் 2004ஆம் ஆண்டு வெளிவந்த காதல் திரைப்படத்தின் மூலம் அறிமுகமானார். இவரை அறிமுகம் செய்தவர் ஜோஷ்வா ஸ்ரீதர் ஆவார். அரங்கேற்ற திரைப்படத்தில் மூன்று பாடல்கள் பாடியுள்ளார். 2005இல் காதல் திரைப்படத்தில் இவர் பாடிய "உனக்கென இருப்பேன்" பாடல்தேசிய திரைப்பட விருதுகளுக்கு பரிந்துரைக்கப்பட்டது. 2010இல்பையா திரைப்படத்திற்காகயுவன் ஷங்கர் ராஜா இசையமைத்த "துளி துளி" என்ற பாடலைப் பாடிய பின் இவர் பிரபலமானார். யுவன் சங்கர் ராஜாவின் இசையில் நிறைய பாடல்கள் பாடியுள்ளார்.
# ஹரிசரண்

## வாழ்க்கைக் குறிப்பு

ஹரிசரண் சென்னையைச் சேர்ந்த தமிழ் இசைக் குடும்பத்தில் பிறந்தார்.இவருடைய தாத்தா பி.எஸ். கணபதி 1960களில் "ஆலாபனா" என்ற பெயரில் ஒலிவாங்கி இல்லாதகருநாடக இசை நிகழ்ச்சிகளின் அமைப்பாளராக இருந்தார். இவருடைய பாட்டி ஸ்ரீமதிஅலமேலு கணபதி கணிதத்தில் தேசிய விருது பெற்றவரும், 35 ஆண்டுகளுக்கும் மேலாக கல்வித்துறையில் பணியாற்றியவரும் ஆவார்.ஹரிசரணின் தந்தை ஜி. சேசாத்ரி அகில இந்திய வானொலிக் கலைஞராகவும் வங்கி ஊழியராகவும் இருக்கிறார். இவரின் தாயார் லதா பி.எஸ். மேனிலைப்பள்ளியின் நூலக ஆசிரியர் ஆவார்.ஹரிசரண் தனது ஏழு வயதிலேயே கர்நாடக இசையை சேது மகாதேவன், கே. வி. நாராயணசுவாமி, டி. எம். பிரபாவதி,பி.எஸ்.நாராயணசாமி ஆகியோரிடமிருந்து கற்றார்.  
ஹரிசரண் 2014 இல் வெளிவந்த கோச்சடையான்திரைப்படத்தில் ஏ. ஆர். ரகுமான் இசையமைத்த* மாற்றம் ஒன்றுதான்* பாடலை இரசினிகாந்துடன் இணைந்து பாடினார்.
# ஹரிசரண்

## பாடிய சில பாடல்கள்

| ஆண்டு | திரைப்படம் | பாடல்கள் | இசையமைப்பாளர் | உடன்பாடியவர்கள் |
| --- | --- | --- | --- | --- |
| 2004 | *காதல்* | "உனக்கென இருப்பேன்"
"தொட்டு தொட்டு ௭ன்னை "
"காதல்" | ஜோஷ்வா ஸ்ரீதர் | —
ஹரிணி சுதாகர்
— |
| 2005 | *பிப்ரவரி 14* | "இது காதலா " | பரத்வாஜ் |  |
| 2006 | *பாரிஜாதம்* | "உன்னை கண்டேனே" | தரண் | சுருதி |
| *பட்டியல்* | "போக போக பூமி விரிகிறதே" | யுவன் சங்கர் ராஜா | விஜய் யேசுதாஸ், ஹரிணி சுதாகர், சைந்தவி |  |
| *உன்னாலே உன்னாலே* | "வைகாசி நிலவே" | ஹாரிஸ் ஜெயராஜ் | மதுஸ்ரீ |  |
| *கலாபக் காதலன்* | "மண் மீது " | நிரு |  |  |
| 2007 | *தீபாவளி* | "தொடுவேன் " | யுவன் ஷங்கர் ராஜா | மாயா |
| *கண்ணாமூச்சி ஏனடா* | "மேகம் மேகம்"
"அன்று வந்ததும்" | யுவன் ஷங்கர் ராஜா | சுவேதா மோகன்
சங்கர் மகாதேவன், சுவேதா மோகன் |  |
| *வேல்* | "ஒற்றைக்கண்ணாலே" | யுவன் சங்கர் ராஜா | சுசித்ரா |  |
| *தொட்டால் பூ மலரும்* | "அரபு நாடே" | யுவன் சங்கர் ராஜா | யுவன் சங்கர் ராஜா |  |
| *சென்னை 600028* | "ஜல்சா பண்ணுங்கடா" | யுவன் சங்கர் ராஜா | ரஞ்சித், திப்பு, கார்த்திக், பிரேம்ஜி அமரன் |  |
| *கல்லூரி* | "சரியா இது தவறா"
"உன்னருகில் வருகையில் "
"கல்லூரி" | ஜோஸ்வா ஸ்ரீதர் | —
ஹரிணி சுதாகர்
— |  |
| *வாழ்த்துகள்* | "பூக்கள் ரசித்தது "
"௭ந்தன் வானமும் "
"கண்ணில் வந்ததும்" | யுவன் சங்கர் ராஜா | —
மகதி
— | } |
# திருநங்கையர் நாள்

திருநங்கைகளின் சமூகப் பாதுகாப்பைக் கருதி, அவர்களின் சிறப்பை வலியுறுத்தும் வகையில், ஒவ்வொரு ஆண்டும் ஏப்ரல் 15 ஆம் நாளை **திருநங்கையர் நாள்** எனக் கொண்டாட தமிழக அரசு மார்ச் 11, 2011 அன்று அரசாணை பிறப்பித்தது. ஏப்ரல் 15, 2008 ஆம் ஆண்டு தமிழக அரசால் திருநங்கைகளுக்கு என தனி நலவாரியம் ஒன்று அமைக்கப்பட்டது. திருநங்கைகளைச் சிறப்பிக்கும் வகையில் இந்நலவாரியம் அமைக்கப்பட்ட நாளை திருநங்கைகள் நாளாக அறிவிக்க வேண்டும் என்ற திருநங்கைகளின் கோரிக்கையை ஏற்று தமிழக அரசு இவ்வறிவிப்பை வெளியிட்டது.
# இந்திய மாநில மற்றும் பிரதேசங்களின் மனித வளர்ச்சி சுட்டெண் தரவரிசைப் பட்டியல்

இது மனித வளர்ச்சிச் சுட்டெண் அடிப்படையில் இந்தியாவின் மாநில மற்றும் பிரதேசங்களின் பட்டியலாகும். இந்தியாவின் தேசிய மனித வளர்ச்சிச் சுட்டெண் 2008 ஆம் ஆண்டு 0.467 ஆகும். இது 2010 ஆண்டு 0.519 என்று வளர்ச்சி கண்டது. ஐநா வளர்ச்சித் திட்டம் 2018 ஆம் ஆண்டு இது 0.647 என்று வளர்ச்சி கண்டதாக அறிவித்துள்ளது.  
2005 ஆம் ஆண்டு படி மனித வளர்ச்சிச் சுட்டெண் வரிசையில் இந்திய மாநிலங்களிலேயே கேரளம் முதலாவதாகவும், யூனியன் பிரதேசங்களில் சண்டிகர் முதலாவதாகவும் உள்ளன.  
வின் இந்திய மாநில மற்றும் பிரதேசங்களின் வரைபடம்.
# இந்திய மாநில மற்றும் பிரதேசங்களின் மனித வளர்ச்சி சுட்டெண் தரவரிசைப் பட்டியல்

## 2018 ஆண்டிற்கான புள்ளி விவரங்கள்

2018 ஆம் ஆண்டிற்கான மனித மேம்பாட்டுச் சுட்டெண்.
| தரவரிசை | மாநிலம்/பிரதேசம் | ம.வ.சு (2018) | ஒப்பிடக்கூடிய நாடு |
| --- | --- | --- | --- |
| 1 | கேரளம் | 0.779 |  |
| 2 | *சண்டிகர்* | 0.775 |  |
| 3 | கோவா | 0.761 |  |
| 4 | *இலட்சத்தீவுகள்* | 0.750 |  |
| 5 | *தில்லி* | 0.746 |  |
| 6 | *அந்தமான் நிக்கோபார் தீவுகள்* | 0.739 |  |
| 7 | *பாண்டிச்சேரி* | 0.738 |  |
| 8 | இமாசலப் பிரதேசம் | 0.725 |  |
| 9 | பஞ்சாப் | 0.723 |  |
| 10 | சிக்கிம் | 0.716 |  |
| 11 | *தமனும் தியூவும்* | 0.708 |  |
| அரியானா |  |  |  |
| தமிழ்நாடு |  |  |  |
| 14 | மிசோரம் | 0.705 |  |
| 15 | மகாராட்டிரம் | 0.696 |  |
| மணிப்பூர் |  |  |  |
| 17 | சம்மு காசுமீர் | 0.688 |  |
| 18 | உத்தராகண்டம் | 0.684 |  |
| 19 | கருநாடகம் | 0.682 |  |
| 20 | நாகலாந்து | 0.679 |  |
| 21 | குஜராத் | 0.672 |  |
| 22 | தெலங்காணா | 0.669 |  |
| 23 | *தாத்ரா மற்றும் நகர் அவேலி* | 0.663 |  |
| 24 | திரிபுரா | 0.663 |  |
| 25 | அருணாசலப் பிரதேசம் | 0.660 |  |
| 26 | மேகாலயா | 0.656 |  |
| 27 | ஆந்திரப் பிரதேசம் | 0.650 |  |
| – | ** (சராசரி)** | **0.647** |  |
| 28 | மேற்கு வங்காளம் | 0.641 |  |
| 29 | இராச்சசுத்தான் | 0.629 |  |
| 30 | அசாம் | 0.614 |  |
| 31 | சத்தீசுக்கர் | 0.613 |  |
| 32 | ஒரிசா | 0.606 |  |
| 33 | மத்தியப் பிரதேசம் | 0.606 |  |
| 34 | சார்க்கண்ட் | 0.599 |  |
| 35 | உத்தரப் பிரதேசம் | 0.596 |  |
| 36 | பீகார் | 0.576 | } |
|}
# இந்திய மாநில மற்றும் பிரதேசங்களின் மனித வளர்ச்சி சுட்டெண் தரவரிசைப் பட்டியல்

## 2005 ஆண்டிற்கான புள்ளி விவரங்கள்

| அதிக மனித வளர்ச்சி |  |  |  |
| --- | --- | --- | --- |
| 1 | கேரளம் | 0.920 |  |
| 2 | சண்டிகர் | 0.814 |  |
| 3 | இலட்சத்தீவுகள் | 0.796 |  |
| 4 | மிசோரம் | 0.790 |  |
| 5 | தில்லி | 0.789 |  |
| 6 | கோவா (மாநிலம்) | 0.779 |  |
| 7 | நாகாலாந்து | 0.770 |  |
| 8 | அந்தமான் நிக்கோபார் தீவுகள் | 0.766 |  |
| 9 | தமன் தியூ | 0.754 |  |
| 10 | பாண்டிச்சேரி | 0.748 |  |
| 11 | மணிப்பூர் | 0.707 |  |
| 12 | மகாராட்டிரம் | 0.689 |  |
| 13 | சிக்கிம் | 0.684 |  |
| 14 | இமாசலப் பிரதேசம் | 0.681 |  |
| 15 | பஞ்சாப் | 0.679 |  |
| 16 | தமிழ்நாடு | 0.675 |  |
| 17 | அரியானா | 0.644 |  |
| 18 | உத்தராகண்டம் | 0.628 |  |
| 19 | மேற்கு வங்காளம் | 0.625 |  |
| 20 | குசராத் | 0.621 |  |
| 21 | தாத்ரா மற்றும் நகர் அவேலி | 0.618 |  |
| 22 | அருணாசலப் பிரதேசம் | 0.617 |  |
| - | **மொத்த இந்தியா** | 0.612 |  |
| 23 | திரிபுரா | 0.608 |  |
| 24 | சம்மு காசுமீர் | 0.601 |  |
| 25 | கர்நாடகம் | 0.600 |  |
| 26 | மேகாலயா | 0.585 |  |
| 27 | ஆந்திரப் பிரதேசம் | 0.572 |  |
| 28 | இராச்சசுத்தான் | 0.537 |  |
| 29 | அசாம் | 0.534 |  |
| 30 | சத்தீசுக்கர் | 0.516 |  |
| 31 | சார்க்கண்ட் | 0.513 |  |
| 32 | உத்தரப் பிரதேசம் | 0.490 |  |
| 33 | மத்தியப் பிரதேசம் | 0.488 |  |
| 34 | ஒரிசா | 0.452 |  |
| 35 | பீகார் | 0.449 | } |
# இந்திய மாநில மற்றும் பிரதேசங்களின் மனித வளர்ச்சி சுட்டெண் தரவரிசைப் பட்டியல்

## மாற்ற ஆய்வு

முந்தய இந்திய மனித வளர்ச்சி சுட்டெண் ஆய்வறிக்கையுடன் 2005 ஆய்வறிக்கையை ஒப்பிடுகையில் இந்தியாவின் பல பகுதிகள் முன்னேறம் அடைந்துள்ளன என்பது புலனாகிறது.  
| **<font color="#00D000">அதிக மனித வளர்ச்சிச் சுட்டெண்</font>** | **<font color="#FFCC00">நடுத்தர மனித வளர்ச்சிச் சுட்டெண்</font>** | **<font color="#FF0000">குறைந்த மனித வளர்ச்சிச் சுட்டெண்</font>** | } |
| --- | --- | --- | --- |
# அமெரிக்கோ (பாடகர்)

**டொமிங்கோ ஜானி வேகா உர்சுவா** (Domingo Jonhy Vega Urzúa, திசம்பர் 24, 1977, அரிகா, சிலி), அல்லது பரவலாக **அமெரிக்கோ** , ஓர் சிலி நாட்டுப் பாடகர். மெதுவான தாளகதியில் அமைந்த பொலேரோ என்ற இலத்தீனிய இசைவகைப் பாடகரான மெல்வின் "கோரோசோன்" அமெரிக்கோவிற்கும் அவருடன் இணைந்திசைப் பாடும் மனைவியார் மெர்சிலா டோல்டோவிற்கும் மகனாகப் பிறந்தவர். அமெரிக்கோ யி லா நியூவா அல்ஜீரியா என்ற இசைக்குழுவில் முதன்மைப் பாடகராக ஆனபிறகு பரவலாக அறியப்பட்டார்.
# அமெரிக்கோ (பாடகர்)

## இசைத்தட்டு வரலாறு

### இசைத்தள பாடல்தொகுப்புகள்

; *லா நியூவா அல்ஜீரியா* குழுவினருடன்
- *அசி யே * (மே 15, 2008 வெளியீடு; உயர்ந்த தரவரிசை #2 சிலி)
- *அ மோரிர்* (அக்டோபர் 25, 2008 வெளியீடு; உயர்ந்த தரவரிசை #1 சிலி)
# அமெரிக்கோ (பாடகர்)

## இசைத்தட்டு வரலாறு

### தனியே

; *லா நியூவா அல்ஜீரியா* குழுவினருடன்
- *எல் எம்ப்ரூயோ (El Embrujo)* (#1 சிலி)
- *ட்ராய்சியோனேரா (Traicionera)* (#9 சிலி)
- *(டே வாசு)* (#2 சிலி)
- *கே லெவாந்த் லா மனோ (Que Levante La Mano)* (#3 சிலி)
# அமெரிக்கோ (பாடகர்)

## வெளியிணைப்புகள்

- அலுவல்முறை இணையதளம் (இசுப்பானியத்தில்)
# கனகசபை சிவகுருநாதன்

**கனகசபை சிவகுருநாதன்** (டிசம்பர் 20 1920 - சனவரி 13 2003) **கசின்** எனும் பெயரால் நன்கு அறியப்பட்ட பல்துறை எழுத்தாளரும், சமூக சேவையாளருமாவார். “சட்டம்பியார்” என்ற புனைப் பெயரிலும் இவர் எழுதியுள்ளார்.
# கனகசபை சிவகுருநாதன்

## வாழ்க்கைக் குறிப்புகள்

யாழ்ப்பாண மாவட்டத்தில் புலோப்பளையில் கனகசபை சேதுப்பிள்ளை தம்பதியினருக்கு மகனாகப் பிறந்த இவர் தனது ஆரம்ப, இடைநிலைக் கல்வியினை உசன் இராமநாதன் கல்லூரி, அச்சுவேலி மத்திய மகாவித்தியாலயம், சாவகச்சேரி இந்துக் கல்லூரி ஆகியவற்றில் பெற்றார். 1940 ஆம் ஆண்டு திருநெல்வேலி ஆசிரியர் கலாசாலையில் ஆசிரியர் பயிற்சிக்காக சேர்ந்தார். 1950ஆம் ஆண்டில் பண்டிதர் பரீட்சை எழுதி அதில் சித்தியடைந்தார். இவரின் மனைவி செல்லம்மா. பிள்ளைகள்: புஷ்பராணி, புஷ்பநாதன், செல்வராணி, சபாநாதன், கேதீஸ்வரநாதன்.
# கனகசபை சிவகுருநாதன்

## தொழில் நடவடிக்கை

1943 ஆம் ஆண்டு ஆசிரியராக வெளியேறி வவுனியாவில் தனது பணியை ஆரம்பித்தார். செட்டிக்குளம், மன்னார், மத்துகமை, கொழும்பு, மட்டக்களப்பு ஆகிய பகுதிகளில் ஆசிரியப்பணி தொடர்ந்தது. 1971ஆம் ஆண்டு தொடக்கம் 1978ஆம் ஆண்டு சேவையிலிருந்து இளைப்பாறும்வரை உடுத்துறை மகாவித்தியாலயத்தின் அதிபராகக் கடமையாற்றினார்.
# கனகசபை சிவகுருநாதன்

## சமயப்பணி

‘கசின்’ சிவகுருநாதன் சரசாலையில் வசிக்கும்போது இராமாவில் பிள்ளையார் கோவில் திருப்பணி, மட்டுவில் அம்மன் கோவில் திருப்பணிகளில் தன்னை ஈடுபடுத்திக் கொண்டார். அதிபர் சேவையிலிருந்து ஓய்வுபெற்ற பின்னர் தொண்ணூறுகளில் சில ஆண்டுகள் மன்னார் திருக்கேதீச்சரக் கோவலில் நிர்வாகப் பொறுப்பை ஏற்று நடத்தினார். இலங்கை இராணுவம் திருக்கேதீச்சரத்தை முற்றுகையிட்டபோது கோயிலில் கடமை புரிந்த ஊழியர்கள் எல்லோரும் வெளியேறி விட்ட நிலையில் கோவிலைப் பூட்டி இறுதியாக அங்கிருந்து இவர் வெளியேறியனார்.
# கனகசபை சிவகுருநாதன்

## தமிழ்ப்பணி

1963 ஆம் ஆண்டு கொழும்பில் கடமையாற்றியபோது இலங்கை கலை இலக்கிய பேரவையின் தலைவராக விளங்கினார். இவர் தலைவராக இருந்தபோது இலக்கியப் பேரவை பல இலக்கிய விழாக்களையும் இலக்கியக் கலந்துரையாடல்களையும் நடாத்தியமை குறிப்பிடத்தக்கது. தனது இறுதிக் காலங்களில் பம்பலப்பிட்டியில் வாழ்ந்தபோது கொழும்பு தமிழ்ச்சங்கத்தில் தன்னை ஈடுபடுத்திக் கொண்டார். அங்கு பால பண்டித வகுப்புகளில் இலவசமாக விரிவுரையாற்றினார். அவ்வகுப்புகளில் அரச சேவையில் பணியாற்றிய பலர் மாணவர்களாக விளங்கினர்.
# கனகசபை சிவகுருநாதன்

## ஆக்க இலக்கிய ஈடுபாடு

இவர் 1946ஆம் ஆண்டில் இலக்கியத்துறையில் காலடியெடுத்து வைத்துள்ளார். இவரின் கன்னியாக்கத்தை ஈழகேசரி பிரசுரித்துள்ளது. ஈழகேசரி உருவாக்கிய எழுத்தாளர்களில் இவரும் ஒருவர். **“கசின்”** எனும் புனைப்பெயரில் முன்னைய இலக்கியத் தலை முறையினருக்கு நன்கு அறிமுகமான சிவகுருநாதன் ஆரம்ப காலங்களில் ஈழத்தில் அனைத்து பத்திரிகைகளிலும் சிறுகதைகள், நாவல்கள், கட்டுரைகள் என நூற்றுக்கணக்கான ஆக்கங்களை எழுதியுள்ளார்.
# கனகசபை சிவகுருநாதன்

## புதினங்கள்

கசினின் முதலாவது ஆக்க இலக்கியமான “வண்டியில் வளர்ந்த கதை” தொடர் புதினமாக 1947 ஆம் ஆண்டில் ஈழகேசரியில் வெளியானது. அப்புதினத்தில் அவர் கையாண்ட உத்தி காலத்தின் புதுமையானதாக சித்திரிக்கப்பட்டது. இவர் பிற்காலத்தில்
- சகட யோகம்,
- இராசமணிச் சகோதரிகள்,
- இதய ஊற்று,
- தேடிவந்த செல்வம்,
- கற்பகம்,
- நிதானபுரி,
- சொந்தக்காரன்,
- கண்டெடுத்த கடிதங்கள் என பல புதினங்களை எழுதியுள்ளார்.
# கனகசபை சிவகுருநாதன்

## சிறுகதைகள்

நாவல் இலக்கியத்தைப் போலவே சிறுகதை இலக்கியத்திலும் இவர் புதுமைகளை சாதித்துள்ளார். மணியோசை, நூலும் நூற்கயிறும், இது காதலல்ல, பச்சைக் கிளி, பஞ்சும், நெருப்பும், சிலந்திவளை, தமிழன்தான், வனசஞ்சாரம், குந்து மாணிக்கம் என்பன இவரின் சிறுகதைகளுள் குறிப்பிடத்தக்கவை. ஈழத் தமிழர்களின் பழக்க வழக்கங்கள், பேச்சுமுறை போன்றவற்றை இவரின் சிறுகதைகளில் காண முடியும். இலங்கையின் அனைத்து தேசிய பத்திரிகைகளிலும் போல இவரின் ஆக்கங்கள் பிரசுரமாகியுள்ளன.
# கனகசபை சிவகுருநாதன்

## இவரால் வெளியிடப்பட்ட நூல்கள்

இவரது நூலுருவான படைப்புகளின் விபரம் வருமாறு:
- நிதானபுரி
கசின் எழுதிய நான்கு குறுநாவல்களின் தொகுதி இது. நிதானபுரி, கற்பகம், சொந்தக்கால், தேடிவந்த செல்வம் ஆகிய நான்கு குறுநாவல்கள் இடம்பெற்றுள்ளன. முதற்பதிப்பு 1995 டிசம்பர்
- காதலும் கடிதமும்.
இந்நூலில் வண்டியில் வளர்ந்த கதை, கண்டெடுத்த கடிதங்கள் ஆகிய இரண்டு கதைகள் இடம்பெற்றுள்ளன. முதற்பதிப்பு 1995
- கசின் சிறுகதைகள்.
இந்நூலில் இவரால் எழுதப்பட்ட 15 சிறுகதைகள் இடம்பெற்றுள்ளன. வெளியீடு : யாழ். இலக்கியவட்டம், முதலாம் பதிப்பு: 1999 ஏப்ரல்
- குமாரி இரஞ்சிதம்.
இது ஒரு நாவலாகும். வெளியீடு கண்டி தமிழ் மன்றம் முதற்பதிப்பு, 2000 செப்டம்பர் மாதம் வெளிவந்தது.
- சகடயோகம்.
இதுவும் ஒரு நாவலாகும். வெளியீடு பம்பலப்பிட்டி சந்ரா வெளியீட்டகம் முதற்பதிப்பு 2001 சூன்
# கனகசபை சிவகுருநாதன்

## கௌரவங்கள்

- இவரது இலக்கியச் சேவையைப் பாராட்டி 1994ஆம் ஆண்டு இலக்கியப் பேரவை யாழ் மண்ணில் விழா எடுத்து இவரைக் கௌரவித்தது.
- இவரது தமிழ்ப் புலமையைப் பாராட்டி கொழும்பு தமிழ்ச்சங்கம் 1999ஆம் ஆண்டு நடாத்திய புலவர், வித்துவான்கள் மாநாட்டில் இவருக்கு ``இயற்றமிழ் வித்தகர்’’ என பட்டமளித்து கௌரவித்தது.
- 2000ஆம் ஆண்டு இவரது இலக்கியப் பணிக்காக இலங்கை அரச கலாசாரத் திணைக்களம் ``கலாபூசணம்’’ விருது வழங்கி கௌரவித்தது.
# கனகசபை சிவகுருநாதன்

## ஆதாரம்

- இவர்கள் நம்மவர்கள்- பாகம் 05 - கலாபூஷணம் புன்னியாமீன் (பக்கம் 125-135)
- கசின் நினைவலைகள் - பொ. ஆனந்தலிங்கம்
# கனகசபை சிவகுருநாதன்

## வெளிஇணைப்பு

- இவர்கள் நம்மவர்கள்
# சங்கரலிங்கனார்

**கண்டன் சங்கரலிங்கனார்** (*Sankaralinganar*, 1895 - 13 அக்டோபர் 1956) என்பவர் விடுதலைப் போராட்ட வீரரும், மதராசு மாநிலம் *(மெட்ராஸ் ஸ்டேட்)* என்று அழைக்கப்பட்ட பகுதிக்கு ”தமிழ்நாடு” என்று பெயர் வைக்கச் சொல்லி உண்ணாவிரதமிருந்து உயிர்விட்ட ஒரு போராளியும் ஆவார். 76 நாட்கள் தனது கோரிக்கையை நிறைவேற்ற வேண்டி தனது வீட்டின் முன், உண்ணாவிரதமிருந்து உயிர் விட்டவர். இவர் விருதுநகரை அடுத்த மண்மலைமேடு ஊரைச் சேர்ந்தவர். விபரம் தேவை.
# சங்கரலிங்கனார்

## வாழ்க்கை

சங்கரலிங்கம் 1895 ஆம் ஆண்டு பெரிய கருப்பசாமி, வள்ளியம்மை தம்பதியருக்கு மகனாகப் பிறந்தார். காமராசர் படித்த பள்ளியில் படித்த இவர், வணிகத்தில் புகுந்து காங்கிரசில் மிகுந்த ஈடுபாட்டுடன் இருந்தார். நாடார் சமூகத்திற்காக அபிவிருத்திச் சங்கத்தையும் துவக்கிய இவருக்கு இராசாசி உட்படப் பலருடன் தொடர்பு ஏற்பட்டது. கதர் விற்பனையில் ஆர்வம் செலுத்திய சங்கரலிங்கம் காந்தியுடன் தண்டியாத்திரையிலும் பங்கு கொண்டிருக்கிறார். பம்பாயில் வாழ்ந்த அவர் குடும்பத்தினரைப் பிரிந்து தனித்து வாழ்ந்து தன்னுடைய சொத்துக்களை விருதுநகரில் உள்ள பள்ளிக்கு எழுதி வைத்துவிட்டார். பிறகு விருதுநகர் ஆலக்கரையில் ஒரு ஆசிரமத்தை அமைத்துத் தங்கியிருந்தபோதுதான் பொட்டி சிறீராமுலுவின் உண்ணாவிரதம் ஏற்படுத்திய பாதிப்பிலும், ம. பொ. சி.யின் தமிழரசுக் கழகம், சென்னை மாகாணத்திற்கு **தமிழ்நாடு** எனப் பெயர் சூட்டுவதற்காகப் போராட்டம் நடத்தியதின் தூண்டுதலிலும் உண்ணாவிரதத்தை நடத்த திட்டமிட்டார்.